Amalrik 1.
Store norske leksikon,Historie,Verdens historie og samtidshistorie,Midtøsten,Midtøstens middelalderhistorie
Amalrik 1 var konge av det kristne kongeriket Jerusalem mellom 1162 og 1174. Han var sønn av Fulk av Jerusalem og bror av Balduin 3, som hadde tronen før ham. Amalrik 1 sin regjeringstid var opptatt av stridigheter om Egypt, hvor han gjorde tre krigstog. Han allierte seg også nærmere med Det bysantiske riket.
Amalrik var en lærd mann, særlig lovkyndig og dertil historisk interessert. Han har blant annet fortjenesten av å ha satt tidens store historiker, Vilhelm av Tyrus, i arbeid. Amalrik 1 var gift to ganger. Med sin første hustru, Agnes av Edessa, hadde han sønnen Balduin 4 og datteren Sibylla, med den andre, Maria Komnena, datteren Isabella, som brakte Jerusalems kongekrone til sin fjerde husbond, Amalrik 2, bror av Guy av Lusignan og konge i Jerusalem i årene 1197–1205.Det var under Amalrik 1s regjeringstid at den lokale motstanden mot korsfarerne samlet sine krefter, først under Nur al-Din og deretter Saladin. Les mer i Store norske leksikon Jerusalem – kristent kongerike Jerusalems historie korstog